जागरण टीम, गोहर/मंडी : गोहर के तरौर स्थित मांहूनाग मंदिर से बीते दिनों देव के चोरी मुकुट को पुलिस ने उत्तर प्रदेश के कानपुर से बरामद कर लिया है, जबकि देवता के आभूषण व अन्य सामान अभी पुलिस के हाथ नहीं लगा है। शातिर चोर ने देवता के मुकुट को गोबर के उपलों के (कूप) ढेर के अंदर छुपा रखा था। पुलिस के आने की भनक लगने से पहले शातिर चोर वहां से फरार हो गया। पुलिस टीम चोर की धरपकड़ के लिए उसके अन्य संभावित ठिकानों पर दबिश दे रही है।